stanford-oval/wikipedia huggingface dataset:
Moodi

Moodi voi tarkoittaa seuraavia:
Moodi tilastotieteessä ja matematiikassa, tyyppiarvo eli aineistossa useimmin esiintyvä arvo
Moodi musiikissa, pysyvä musiikin rakenne kuten sävelasteikko, melodia tai pysyvä rytmikuvio. Länsimaisessa musiikissa moodilla tarkoitetaan useimmiten keskiajalla kehitettyä asteikkojärjestelmää, ns. kirkkosävellajeja.
Moodi kirjallisuustieteessä ja elokuvatutkimuksessa, elokuvan tai kirjan kerronnan laji tai tyyli
Moodi peleissä ja varsinkin moninpeleissä, pelimuoto.
Värähtelymoodi. Resonoivissa rakenteissa värähtelyn tietty muoto. Erityisesti tilavuusvärähtelijöillä [lähde? ] esiintyy suuri joukko värähtelymoodeja, joilla kaikilla on oma resonanssitaajuus.
Moodi, Helsingin yliopiston tilastotieteen opiskelijoiden järjestö
Mobstability

| Mobstability Twista & Speedknot Mobstaz |
| --- | --- | --- |

Studioalbumin tiedot
 Äänitetty : 1997-1998
 Julkaistu: 6. lokakuuta 1998
 Tuottaja(t): The Legendary Traxster
 Tyylilaji: rap
 Kesto: 65.59
 Levy-yhtiö: Creator's Way/Big Beat
Twistan muut julkaisut
| Adrenaline Rush 1997 | Mobstability 1998 | Kamikaze 2004 |
Mobstability on Chicagosta kotoisin olevien rap-artisti Twistan ja rap duo Speedknot Mobstazin yhteisalbumi, joka julkaistiin vuonna 1998. Albumilta julkaistiin yksi single: "In Your World", joka löytyy myös Eläintohtori -elokuvan soundtrackiltä.
Kappaleet

"Intro" 0:44
"Crook County (Bone Thugs-N-Harmony Diss)" (feat. Psycho Drama) – 3:48
"Mob Up – 4:32"
"Front Porch" (feat. Danny Boy) – 5:17
"In Your World" (feat. Christopher Williams) – 4:41
"Legit Ballers" – 5:18
"Mobstability" – 5:06
"Party Hoes" – 4:35
"Warm Embrace" – 6:17
"Smoke Wit You" – 4:25
"Loyalty" (feat. Shock The World) – 4:18
"Motive 4 Murder" – 6:11
"Dreams" – 5:12
"Rock Y'all Spot" – 5:28
Singlet

| Vuosi | Single | Listasijoitukset> Billboard Hot 100 | Listasijoitukset> Hot R&B/Hip-Hop Singles & Tracks | Listasijoitukset> Hot Rap Singles | Listasijoitukset>  |
| --- | --- | --- | --- | --- | --- |
| 1998 | "In Your World" | 101 | 63 | 17 |  |
Minami-Ashigara

| Minami-Ashigara (南足柄市) |
| --- | --- |
 Portaat Saijō-jin temppelille
 lippu:  symboli
 Minami-Ashigaran sijainti Kanagawan prefektuurissa
 Minami-Ashigara
 Koordinaatit: 35°19′15″N, 139°05′59″E 
Valtio:  Japani
Alue:  Kantō
Prefektuuri:  Kanagawan prefektuuri
Pinta-ala:  
 – Kokonaispinta-ala:  77,12 km²
Väkiluku (07/2020):  41 332
 – Väestötiheys:  535,9 as./km²
Symbolit:  
 – Puu:  Camellia sasanqua
 – Kukka:  Amppelikatkero
 
 https://www.city.minamiashigara.kanagawa.jp/ 
Infobox OKVirheellinen NIMI-arvo: 
Minami-Ashigara (jap. 南足柄市, Minami-Ashigara-shi) on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin länsiosassa. Kaupungin alue ulottuu Ashigaran tasangolta Hakonevuorelle ja rajautuu lännessä Shizuokan prefektuuriin. Minami-Ashigarassa on 41 332 asukasta (heinäkuussa 2020) ja sen pinta-ala on 77,12 neliökilometriä.
Minami-Ashigaran keskusta sijaitsee Sekimoton kaupunginosassa, joka kehittyi Edo-kaudella Yagurazawa-ōkan-tiereitin postiasemana. Seutu alkoi kaupungistua Shōwa-kauden alkuvuosina, kun sinne rakennettiin alueen puhdasta ilmaa ja vesivaroja hyödyntävä Fujifilmin tehdas. Kaupunkioikeudet Minami-Ashigara sai vuonna 1972. Kaupunkiin kuuluvilla vuoristoalueilla viljellään esimerkiksi teetä, japaninkastanjaa ja mikan-mandariineja, joenvarsien tasangoilla riisiä.
Minami-Ashigaran rakennettuun kulttuuriperintöön kuuluu Myōjinvuoren rinteelle perustettu Sōtō-koulukunnan temppeli Daiyūzan Saijō-ji. Metsän keskellä sijaitseva temppeli tunnetaan tenguihin liittyvistä legendoistaan. Matkailijoita kaupunkiin houkuttelevat muun muassa Ashigaran solan ympäristön patikointimahdollisuudet. Minami-Ashigaraa palvelee Izu-Hakone-rautateiden Daiyūzan-linja.
Kuvia

Minami-Ashigara-jinja
Yaguravuori
Yūhin vesiputous
Minami-Ashigara vuoden 1988 ilmakuvassa
Minami-Ashigaran kulttuurikeskus
Aiheesta muualla

Kuvia tai muita tiedostoja aiheesta Minami-Ashigara Wikimedia Commonsissa
Kaupungin internetsivut (japaniksi)
Mindoro

Mindoro
Mindoron rantaa
| --- | --- |
Sijainti:  24 kuntaa Occidental Mindoro, Oriental Mindoro MIMAROPA Filippiinit
Merialue:  Tyyni valtameri
Korkein kohta:  Halcon, 2 582 m
Pinta-ala:  10 572 km²
| --- | --- |
Asukasluku:  1 238 573
Suurin kaupunki:  San José
muokkaa - muokkaa wikitekstiä - muokkaa Wikidataa
Mindoro on Filippiinien seitsemänneksi suurin saari. Se sijaitsee Palawanin saaresta koilliseen. Vuodesta 1950 lähtien saari on ollut jakautunut kahteen provinssiin. Sitä ennen saari muodosti vain yhden provinssin vuodesta 1921 lähtien.
Talous

Mindoron talous perustuu pääosin maatalouteen. Saarella tuotetaan muun muassa banaaneja, riisiä ja maissia. Muita elinkeinoja on muun muassa turismi.
Kulttuuri

Saaren puhutuin kieli on tagalog, joka on joillain alueilla saanut vaikutteita visayanin ja mangyanin kielistä. Filipinoa ja taglishiä puhutaan joillakin urbaaneilla alueilla. Enemmistö saaren asukkaista ovat kristittyjä, mutta saarella on myös muun muassa animisteja.
Mindoron sijainti
Mies yli laidan (kappale)

| ”Mies yli laidan” Ruoska |
| --- | --- | --- |

Singlen tiedot
 Albumilta: Amortem
 Julkaistu: 17. toukokuuta 2006
 Tuottaja(t): Tero-Pekka Virtanen
 Tyylilaji: Industrial Metal
 Levy-yhtiö: EMI
Listasijoitukset
 TOP 20/FIN 10
Ruoskan muut singlet
| ”Tuonen viemää” 2005 | ”Mies yli laidan” 2006 | ”Alasin” 2006 |
"Mies yli laidan" on industrial metal -yhtye Ruoskan neljäs single, joka julkaistiin vuonna 2006. Kappaletta varten kuvattiin myös musiikkivideo, joka löytyy Alasin-singleltä.
Kappaleet

Mies yli laidan
Mole (joki)

| Mole |
| --- | --- |
 Molejoki Leatherheadissa.
Maat:  Yhdistynyt kuningaskunta
Kreivikunnat:  West Sussex, Surrey
Vesistöalue ja valuma-alueen tietoja
Päävesistöalue:  Thamesjoen vesistöalue
Pinta-ala:  512 km²
Joen uoman kohteita
Alkulähde:  Rusper
Laskupaikka:  Thamesjoki, Molesey
Mittaustietoja
Pituus:  80 km
Keskivirtaama:  6,64 kuutiometriä sekunnissa
Muuta
Muualla:  Wikimedia Commons
  
Molejoki on noin 80 kilometriä pitkä Thamesin sivujoki Kaakkois-Englannissa. Sen valuma-alueen osuus on viisi prosenttia eli noin 512 neliökilometriä Thamesin koko valuma-alueesta.
Mole saa alkunsa Crawleyn lounaispuolelta West Sussexista, josta se virtaa kohti pohjoista Surreyn kreivikunnan ja siihen kuuluvan Mole Valleyn hallintopiirin läpi. Yläjuoksullaan joki kulkee läheltä Gatwickin lentoasemaa, ja siihen yhtyy Gatwick Stream, Stanford Brook, Burstow Stream ja muita pienempiä virtoja. Ohitettuaan Dorkingin kaupungin joki laskeutuu kapeaan laaksoon Greensand Ridgen ja North Downsin välissä. Joki on puhkaissut North Downsin kalkkikiviharjanteeseen jyrkkärinteisen aukon, jonka pohjoispuolella se ohittaa Leatherheadin kaupungin. Joen yli kulkee vielä useita maanteitä ja rautateitä ennen kuin se laskee Thamesiin Moleseyn kaupungissa Hampton Courtin palatsin kohdalla.
Molejoki on kuuluisa lähellä Box Hilliä kohoavista rantajyrkänteistään. Sen varrella on myös useita merkittäviä luonnonsuojelualueita, esimerkiksi Norbury Park, Nutfield Marshes ja Surrey Hillsin kansallismaisema. Joki on suosittu virkistyskohde, jonne tullaan kalastamaan, melomaan ja patikoimaan. Erityisen suosittu retkeilyreitti on 10 kilometriä pitkä Mole Gap Trail, joka kulkee Leatherheadista Dorkingiin.
Mole tunnetaan myös vajorei’istään, joiden kautta sen virtaus voi kuivina kausina kadota osittain maan alle. Molen vajoreiät ovat kautta aikojen kiehtoneet ihmismieltä ja esimerkiksi 1500-luvulla elänyt runoilija Edmund Spenser kuvaili niitä teoksessaan The Faerie Queene. Myös joen kontiaiseen viittaavan nimen on arveltu johtuvan niistä.
Merisara

| Merisara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  mackenziei
Kaksiosainen nimi
 Carex mackenziei  V.I.Krecz. 
Synonyymit
 Carex norvegica Willd. ex Schkur 
Katso myös
   Merisara Wikispeciesissä   Merisara Commonsissa 
Infobox OKNimi-testi OK: 
Merisara (Carex mackenziei) on sarakasvien (Cyperaceae) heimoon ja sarojen (Carex) sukuun kuuluva kasvilaji, jota tavataan Suomessa pääasiassa Pohjanlahden ja Suomenlahden rannikoilla.
Ulkonäkö ja koko

Merisara on 10–40 senttimetrin korkuiseksi kasvava monivuotinen ruohokasvi, jolla on pystyt ja tanakat varret. Tyvitupet ovat vaaleanruskeita ja juurakko suikertava; versot ovat löyhinä kimppuina. Litteät lehdet ovat 2–3 millimetriä leveitä ja lähes varren pituisia, kellan- tai harmaanvihreitä. Yleisväritykseltään kasvi on vaaleanharmaanvihreä ja kasvaa mätästäen muodostaen usein laajojakin kasvustoja. Merisara muistuttaa huomattavasti harmaasaraa (Carex canescens).
Merisara on yhtäläistähkäinen saralaji ja sen 2,5–4 senttimetrin mittainen kukinto koostuu 3–6 munanmuotoisesta tähkästä. Tähkissä hedekukat ovat tyvellä ja emikukat kärjessä. Ylimmässä tähkässä on usein huomattavan paljon hedekukkia. Emikukat ovat kaksiluottisia. 2,5–3,5 millimetrin mittaiset pullakot ovat pyöreitä ja niissä on selvä, terävä suuota. Väriltään pullakot ovat aluksi vaaleita, mutta muuttuvat kypsyessään ruskehtaviksi.
Levinneisyys

Suomessa merisaraa tavataan sekä Pohjanlahden että Suomenlahden rannikolla, hieman yleisemmin kuitenkin Pohjanlahden rannikolla. Ahvenanmaalla suurin osa uusimmista lajihavainnoista on kymmenien vuosien takaa.
Nimitykset

Merisara on ruotsiksi norskstarr ja englanniksi Norway sedge, mutta samaa merkitsevä tieteellinen nimi Carex norvegica kuuluu varsinaisesti kirjosaralle. Se on kuitenkin myös merisaran tieteellisen nimen Carex mackenziei synonyymi, joskin tällöin sillä on eri auktorit kuin kirjosaran tieteellisellä nimellä. Lajiepiteetti mackenziei viittaa amerikkalaiseen kasvitieteilijään Kenneth Mackenzieen.
Aiheesta muualla

Global Biodiversity Information Facility (GBIF): Carex mackenziei (englanniksi)
Integrated Taxonomic Information System (ITIS): Carex mackenziei (englanniksi)
United States Department of Agriculture (USDA): Carex mackenziei (englanniksi)
Flora of North America: Carex mackenziei (englanniksi)
Miesjoki

Miesjoki kesäkuussa 2020
Miesjoki on Oulujoen vesistöön kuuluva noin 20 kilometrin mittainen joki Kainuussa Paltamon kunnan itäosassa. Se on hyvin kangasmetsäinen ja mutkitteleva. Sen yläjuoksulla on pienehköjä lampimaisia muodostelmia, joista suurimmat ovat noin kahden kilometrin läpimittainen Miesjärvi ja Nuottijärvi. Miesjoki virtaa Kontiomäen taajaman ja Vartiuksen radan pohjoispuolitse, alittaa kosken kohdalla Valtatien 5 ja laskee Oulujärven Mieslahden pohjukkaan Mieslahden kylän itäpuolella. Miesjoessa on luonnostaan muun muassa taimenta ja harjusta sekä kutevaa siikaa, mutta taimenta on merkittävässä määrin istutettu. Joen alapuolella on harvaa asutusta ja luonnonsuojelualue. Ylävirrassa on Pukkokosken kämppä. Voimayhtiö Fortum on suorittanut joella kunnostustöitä kalanpoikastuotannon lisäämiseksi.
Aiheesta muualla

Järviwiki: Miesjoen valuma-alue (59.36)
Michael Ryan (jääkiekkoilija)

| Michael Ryan |
| --- | --- |

Henkilötiedot
Syntynyt: 16. toukokuuta 1980 (ikä 44) Boston, Massachusetts
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  vasen
Pituus:  185 cm
Paino:  87 kg
Pelaajaura
Pääsarjaura:  2003–2016
Seurat:  Rochester Americans (AHL)   Buffalo Sabres (NHL)   Carolina Hurricanes (NHL)   Albany River Rats (AHL)   Springfield Falcons (AHL)   Adirondack Phantoms (AHL)   Ässät (SML)   Medveščak Zagreb (KHL)
NHL-varaus:  32. varaus, 1999 Dallas Stars
Michael Ryan (s. 16. toukokuuta 1980 Boston, Massachusetts, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Ryan pelasi urallaan 83 NHL-ottelua tehoin 7+8=15.
Ura

Ryan varattiin NHL:ään vuoden 1999 varaustilaisuudessa toisella kierroksella numerolla 32 Dallas Starsiin. Hänet vaihdettiin 10. maaliskuuta 2003 Buffalo Sabresille. Sabres antoi tilalle Stu Barnesin.
Ryan pelasi ennen ammattilaisuraansa USHS:n Boston Collegessa ja NCAA:n Northeastern Universityssä. Viimeisenä kautenaan Northeastern Universityssä hän toimi joukkueen kapteenina ja hänet valittiin NCAA (Hockey East) All-Academic Teamiin. Kaudeksi 2003–2004 Ryan siirtyi NHL-seura Buffalo Sabresin farmijoukkueeseen, AHL:n Rochester Americansiin. Ensimmäiset NHL-ottelunsa hän pelasi kuitenkin vasta kaudella 2006–2007, jolloin hänelle merkittiin 19 ottelussa tehopisteet 3+2=5. Kauden 2007–2008 Ryan vietti kokonaan Sabresissa ja sai 46 ottelussa kasaan tehopisteet 4+4=8. Kaudeksi 2008–2009 hän siirtyi Sabresista Carolina Hurricanesin organisaatioon. Ryan pelasi Hurricanesissa 18 NHL-ottelua tehoin 0+2=2, mutta vietti valtaosan kaudesta AHL:n Albany River Ratsissa. Kaudella 2009–2010 hänen ainoiksi tilastomerkinnöikseen jäivät River Ratsissa pelatut kolme ottelua.
Ennen kautta 2010–2011 Ryan oli try-outilla NHL-seura Philadelphia Flyersissa, muttei saanut sopimusta. Lokakuussa 2010 hän siirtyi try-outille AHL:n Springfield Falconsiin, jossa pelasi vain marraskuulle asti, jolloin vaihtoi takaisin Philadelphia Flyersin organisaatioon. Ryan ei kuitenkaan pelannut yhtään NHL-ottelua, vaan koko loppukausi kului AHL:n Adirondack Phantomsissa. Kaudeksi 2011–2012 hän siirtyi entiseen seuraansa Buffalo Sabresiin, mutta pelasi koko kauden AHL:n Rochester Americansissa. Otteluja kertyi koko kauden aikana vain kahdeksan runkosarjassa ja yksi pudotuspeleissä. Kaudeksi 2012–2013 Ryan siirtyi SM-liigajoukkue Porin Ässiin. Voitettuaan Ässissä mestaruuden hän siirtyi kaudeksi 2013–2014 KHL-joukkue Medveščak Zagrebiin. Kaudeksi 2014–2015 Ryan palasi takaisin Ässiin. Marraskuun puolessa välissä 2015 ilmoitettiin Ryanin purkaneen pelaajasopimuksensa Ässien kesken sopimuskauden koska vammat eivät enää sallisi pelaamista.. Ryan kykeni pelaamaan kaksivuotisella sopimuskaudellaan vain 10 peliä, mikä oli puolin ja toisin äärimmäisen kaukana tyydyttävästä ja odotusarvoisesta suorituksesta.
Mon kirkko (Surnadal)

| Mon kirkko Mo kyrkje |
| --- | --- |

Sijainti:  Surnadal, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1728
Suunnittelija:  Erik Jakobsen Holten
Materiaali:  puu
Istumapaikkoja:  205
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mon kirkko (norj. Mo kyrkje) on Surnadalin kunnassa Møren ja Romsdalin läänissä Norjassa sijaitseva puukirkko vuodelta 1728.
Kirkko on pohjaratkaisultaan Y-kirjaimen muotoinen.
Aiheesta muualla

Kuvia tai muita tiedostoja aiheesta Mon kirkko (Surnadal) Wikimedia Commonsissa
Miesjärjestöjen keskusliitto

| Miesjärjestöjen keskusliitto ry |
| --- | --- |

Perustettu:  27.1.2011
Toimiala:  sukupuolten välisen tasa-arvon edistäminen
Kotipaikka:  Helsinki
Puheenjohtaja:  Rolf Paqvalin
Hallitus (2017-2018):  Rolf Paqvalin, Jyrki Lohi, Teemu Hokkanen, Jukka Lampinen
Aiheesta muualla
Sivusto
Infobox OKVirheellinen NIMI-arvo: 
Miesjärjestöjen keskusliitto ry on vuonna 2011 perustettu yhdistys joka pyrkii edistämään hyvinvoinnin ja sukupuolten välisen tasa-arvon toteutumista miesnäkökulmasta. Keskusliiton perustajajäseniä ovat Miessakit ry, Vihreä miesliike ry ja Miesten tasa-arvo ry, ja liitto pyrkii keräämään piiriinsä kaikki miesjärjestöt ja -verkostot sekä miesten ja poikien hyvinvointipalveluita tuottavat yhdistykset. Liitto mm. järjestää foorumitoimintaa ja puuttuu miesasiaan arjessa, koulutuksessa, työelämässä ja poliittisessa päätöksenteossa.
Järjestö on perustettu tammikuussa 2011. Sen puheenjohtaja on Rolf Paqvalin ja varapuheenjohtaja Jyrki Lohi. Liiton tavoitteena on yhteiskunta, jossa hyvinvointi- ja tasa-arvotarpeita ei aseteta sukupuolen perusteella arvojärjestykseen ja "jossa yhteistyötä vahvistetaan toisia kunnioittavan, kuuntelevan vuorovaikutuksen kautta".
Hallitus

Ensimmäisen hallituksen jäsenet ovat dosentti Matti Rimpelä (puheenjohtaja), Rolf Paqvalin, Jukka Relander, Jukka Jonninen, Juuso Erno ja Pasi Malmi. Pääsihteerinä toimii Tomi Timperi.
Miljoonakala

| Miljoonakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Hammaskarpit Poeciliidae
Suku::  Poecilia
Laji::  reticulata
Kaksiosainen nimi
 Poecilia reticulata  Peters, 1859 
Katso myös
   Miljoonakala Wikispeciesissä   Miljoonakala Commonsissa 
Infobox OKNimi-testi OKIUCN-testi OK: 
Miljoonakala (Poecilia reticulata) on synnyttäviin hammaskarppeihin kuuluva kala. Se on yksi helppohoitoisimpia, helpoimmin lisääntyviä ja suosituimpia akvaariokaloja.
Koko ja ulkonäkö

Miljoonakalanaaras on harmaa tai värikäs 3–5 jopa 8 cm pitkä. Koiras on pienempi ja sillä on monivärinen pyrstö. Miljoonakalasta on jalostettu eri muotoja värityksen ja pyrstön muodon mukaan.
Alkuperä

Kala löytyi Trinidadista, mutta se on levinnyt myöhemmin vieraslajina monille muillekin lämpimille alueille. Sitä on istutettu syömään malariasääsken toukkia. Nykyisin miljoonakaloja kasvatetaan myyntiin ulkoaltaissa muun muassa Singaporessa.
Käyttäytyminen ja lisääntyminen

Miljoonakala viihtyy ryhminä, joten mieluisin ympäristö olisi vähintään kuuden kalan parvi. Se on erittäin seurallinen kalalaji, joka tulee myös erittäin hyvin toimeen muiden kalojen kanssa. Miljoonakalat eivät yleensä nypi omenakotiloita, vaikkakin tavallista aggressiivisempia yksilöitä saattaa löytyä. Miljoonakaloista tulee myös ajan mittaan hyvinkin kesyjä.
Miljoonakala on hyvin nopea lisääntymään, mistä se on saanut nimensäkin. Jos halutaan pitkäikäisiä naaraita, naaraskaloja tulisi olla koiraisiin suhteessa 3:1, sillä koiraat härnäävät naaraita parittelun toivossa. Miljoonakalat syövät omia poikasiaan, joten poikasille on oltava tarjolla piilopaikkoja, esimerkiksi kasvitiheikköjä. Paras ratkaisu on haavia poikaset kasvatusaltaaseen tai kelluvaan poikasaltaaseen.
Poikasten sukupuolen voi erottaa jo niiden ollessa hyvin pieniä ja värittömiä. Naaraspoikasten vatsassa erottuu musta täplä, ns. raskauslaikku. Aikuisten naaraiden peräevä on muodoltaan pyöreähkö, kun taas koiraiden peräevä on noin 2 kuukauden iästä alkaen piikin muotoinen ”siitinevä”.
Noin kahden kuukauden iässä miljoonakalan poikanen on valmis lisääntymään, joten kannattaa olla varuillaan, ettei elintila akvaariossa käy liian ahtaaksi. Naaraat kantavat poikasia noin neljä viikkoa, minkä jälkeen ne synnyttävät parisen kymmentä elävää poikasta. Ruoaksi poikasille käyvät samat hiutaleet kuin muillekin kaloille, mutta ne tulee murskata pieniksi.
Miljoonakalojen jalostus on kansainvälinen harrastus, joka on tuottanut muun muassa kylkien väriltään kirjavat käärmeennahkat eli filigraanit, tummat tuxedot (”juhlapukuiset”) sekä kellertävät ”lutinot”, joilla ihopigmentin muodostus on puutteellista kuten albiinoillakin. Värimuodot näkyvät koiraissa selvemmin kuin naaraissa.
Vesiolot ja ravinto

Miljoonakalojen veden kovuudesta ollaan erittäin monta mieltä, mutta tämän päivän kalat parhaiten sopeutuvat sellaiseen veteen, mihin ne ovat tottuneet.kenen mukaan? Jotkut harrastajat lisäävät niiden veteen myös suolaa. Veden pH tulisi olla suhteellisen neutraalia, mutta tähänkin pätee sama asia kuin veden kovuuteen.kenen mukaan? Miljoonakala ei ole kovin herkkä lämpötilalle, mikä on tehnyt siitä suositun aloittelijoiden kalan. Erikoiset jalostetut muodot eivät ole niin helppohoitoisia kuin maatiasmuodot. Veden optimaalinen lämpötila miljoonakaloille on noin 26 °C.
Miljoonakalatyypit
Mindoro (1886)

| Mindoro |
| --- | --- |

Aluksen vaiheet
Rakentaja:  Hong Kong & Whampoa Dock, Hongkong
Palveluskäyttöön:  1886
Tekniset tiedot
Uppouma:  142 t
Pituus:  30,02 m
Leveys:  4,88 m
Syväys:  1,65 m
Koneteho:  120 ihp
Nopeus:  8 solmua
Miehistöä:  35
Aseistus
Aseistus:  1 × BL 70 mm/16 -tykki 4 × konekivääriä
Mindoro oli Espanjan laivaston vuonna 1886 valmistunut rautarunkoinen Manileno-luokan tykkivene.
Valmistus

Alus tilattiin Hongkongista Hong Kong & Whampoa Dockilta, missä se valmistui vuonna 1886.
Palvelus

Espanjan-Yhdysvaltain sodassa alus valvoi Panayn aluetta. Sodan jälkeen alus myytiin 12. kesäkuuta 1899 Yhdysvalloille, joka liitti sen laivastoonsa nimellä USS Mindoro. Aluksen ensimmäisenä päällikkönä oli M. J. McCormack.
Pian palvelukseenoton jälkeen alus lähti partiomatkalle Luzonin pohjoisrannikolle, missä se purjehti San Fernandosta Filippiinien pohjoisimpaan pisteeseen Aparriin. Alus määrättiin 13. huhtikuuta 1900 Caviteen, missä se poistettiin palveluksesta 23. huhtikuuta ja siirrettiin telakalle puoleksi vuodeksi.
Alus palautettiin palvelukseen 31. lokakuuta, minkä jälkeen se siirrettiin Etelä-Filippiineille. Alus saapui Samariin tukeakseen maavoimien maihinnousua 24.-25. marraskuuta Gandara-joen retken aikana. Alus ajoi matalikolle yrittäessään estää kapinallisten poistumisen alueelta. Alus saatiin irti seuraavana päivänä, mutta se ei kyennyt jatkamaan maavoimien tukemista joen mataluuden vuoksi. Se siirrettiin Calbayogiin, missä se laski aluksella olevat sotilaat maihin. Alus lähti Mindanaoon, jonne se saapui 30. marraskuuta.
Kymmenen kuukautta alus oli Mindanaon, Samarin ja Cebun alueella partioiden Mindanao, Sulu ja Visayan merillä tukien maavoimia taistelussa kapinallisia vastaan. Alus palasi 13. syyskuuta 1901 Caviteen, missä se poistettiin palveluksesta 26. syyskuuta.
Alus palautettiin palvelukseen 19. elokuuta 1904 ja lähti Mindanaoon tukemaan maavoimia Rio Granden alueen kapinallisten tuhoamisessa. Alus partioi Mindanaon edustalla tukien maavoimia, kunnes palasi Caviteen palveluksesta poistettavaksi 17. tammikuuta 1906.
Alus lainattiin 31. maaliskuuta maavoimille Manilanlahdelle. Vuodesta 1907 vuoteen 1909 se oli reservissä Cavitessa, kunnes alus palautettiin palvelukseen 10. toukokuuta 1909 päällikkönään Chandler K. Jones. Alus lähti Etelä-Filippiineille, missä sen tehtävänä oli torjua merirosvousta. Joulukuussa alus palasi Caviteen korjattavaksi.
Alus liitettiin 30. joulukuuta Aasian laivastoon ja valvoi 15. maaliskuuta 1910 Cebun rannikkoa, kunnes partioi Jolon, Bongon ja Mindanaon ympäristöä. Huhtikuussa 1911 tykkivene palasi Caviteen, missä se poistettiin palveluksesta 11. huhtikuuta. Se poistettiin 19. kesäkuuta 1911 alusluettelosta ja myytiin 19. huhtikuuta 1912 romutettavaksi J. M. Poizat & Companylle.
Brunnsbon piiri

| Brunnsbon piiri |
| --- | --- |
 Brunnsbokyrkan
 fiBrunnsbon piiri 
 57°43′41″N, 11°58′12″E 
Valtio:   Ruotsi
Maakunta:  Bohuslän
Lääni:  Länsi-Götanmaan lääni
Kunta:  Göteborgin kunta
Piirikoodi:  109003
Väestö
Väkiluku (2022):  6 989 
Brunnsbon piiri (ruots. Brunnsbo distrikt) sijaitsee Göteborgin kunnassa Ruotsissa. Sen väkiluku on 6 989  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Göteborgin kunnan piirit